RAHUL

એ પછી આનંદ શર્મા અને કપિલ સિબ્બલ જેવા નેતાઓની, એટલે કે એ તમામ અગ્રણી નેતાઓ, જેમણે ત્રણ અઠવાડિયાં પહેલાં કૉંગ્રેસમાં મજબૂત નેતૃત્વ અને સંગઠનમાં ચૂંટણીની માગ કરી હતી.

કૉંગ્રેસ અધ્યક્ષ સોનિયા ગાંધીએ પાર્ટી સંગઠનમાં મોટા ફેરબદલ કરતા ગુલામ નબી આઝાદ સહિત ચાર વરિષ્ઠ નેતાઓને મહાસચિવની જવાબદારીમાંથી મુક્ત કરી દીધા અને કૉંગ્રેસ કારોબારી સમિતિ (સીડબલ્યુસી)નું પણ પુનર્ગઠન કર્યું.

આ ઉપરાંત તેમણે એક સમિતિનું ગઠન કર્યું છે જે પાર્ટીના સંગઠન અને કામકાજ સાથે જોડાયેલા વિષયોમાં સોનિયા ગાંધીનો સહયોગ કરશે.

ધ્યાન આપવા જેવી વાત એ છે કે કૉંગ્રેસમાં મહત્ત્વપૂર્ણ ભૂમિકા નિભાવનારા ભૂતપૂર્વ કૉંગ્રેસ અધ્યક્ષ રાહુલ ગાંધીનું નામ ન તો સોનિયા ગાંધીને સલાહ આપનાર સમિતિમાં છે, ન તો પાર્ટી સંગઠનમાં એમને કોઈ મહત્ત્વપૂર્ણ પદ આપવામાં આવ્યું છે. એટલું જ નહીં કોઈ રાજ્યની જવાબદારી પણ સોંપવામાં નથી આવી.

પરંતુ જો ધ્યાનથી જોવામાં આવે તો આ તમામ બદલાવ આવનારા દિવસોમાં એમની તાજપોશી તરફ ઇશારો કરી રહ્યા છે.

કૉંગ્રેસ કાર્ય સમિતિમાં રાહુલ ગાંધીનું કદ હજુ પણ ઉપર છે. સોનિયા ગાંધી અને મનમોહન સિંહ પછી હવે તેઓ ત્રીજા નંબર ઉપર આવી ગ... બીજા 4000 અક્ષરો માટે લેખ ચાલુ રાખો:
યા છે. 

ગાંધી પરિવારના માનીતા

RAHUL

કૉંગ્રેસના કાર્યકારી અધ્યક્ષને સલાહ આપવા માટેની વિશેષ સમિતિમાં એ.કે. એન્ટની, અહમદ પટેલ, અંબિકા સોની, કે.સી. વેણુગોપાલ, મુકુલ વાસનિક અને રણદીપસિંહ સુરજેવાલા સામેલ છે.

આ એ લોકો છે જેઓ સંપૂર્ણ રીતે ગાંધી પરિવારના વિશ્વાસપાત્ર છે. આ લોકોએ ક્યારેય દબાયેલા સ્વરમાં પણ રાહુલ ગાંધીના નેતૃત્વની ટીકા નથી કરી.

રણદીપ સુરજેવાલા તો રાહુલ ગાંધીની ખાસ પસંદ છે.

રાહુલ ગાંધીને એમના ઉપર સંપૂર્ણ વિશ્વાસ છે અને આ જ કારણ છે કે તેઓ પાર્ટીના મુખ્ય પ્રવકતા પછી પાર્ટીના મહાસચિવ, કૉંગ્રેસ વર્કિંગ સમિતિના સભ્ય અને હવે અધ્યક્ષને સલાહ આપનારી સમિતિના સભ્ય પણ બની ગયા છે.

સુરજેવાલા એકમાત્ર એવા નેતા છે જેમને એક સાથે આટલા પદ મળ્યા છે.

RAHUL

આ સાથે જ પાર્ટીએ મધુસૂદન મિસ્ત્રીને કેન્દ્રીય ચૂંટણી સમિતિના અધ્યક્ષ બનાવ્યા છે. 2014માં લોકસભા ચૂંટણીમાં ગુજરાતની વડોદરા બેઠક પરથી મધુસૂદન મિસ્ત્રીએ વડા પ્રધાન નરેન્દ્ર મોદી સામે ચૂંટણી લડી હતી.

એ દરમિયાન તેઓ ઘણા વિવાદોમાં પણ રહ્યા. ગુજરાતના નેતા મિસ્ત્રીની ભૂમિકા 2012ની ઉત્તર પ્રદેશ વિધાનસભા ચૂંટણીમાં પણ ઘણી મહત્ત્વની હતી.

તેઓ રાહુલ ગાંધીના પણ ખાસ છે. પ્રિયંકા ગાંધીને સમગ્ર ઉત્તર પ્રદેશની કમાન સોંપવામાં આવી. આ ઉપરાંત રાહુલ ગાંધીના માનીતા દિનેશ ગુંડુરાવ, મણિકમ અને એચ.કે. પાટીલ જેવા નેતાઓનું કદ પાર્ટીમાં વધ્યું છે.

રાજ્યોના પ્રભારી બનાવવામાં પણ રાહુલ ગાંધીના વફાદારોને પ્રાથમિકતા આપવામાં આવી છે. આમાં શક્તિસિંહ ગોહિલ અને રાજીવ સાતવ જેવા નેતાઓના નામ સામેલ છે.

બળવાખોરોને સંદેશ

પાછલા દિવસોમાં કૉંગ્રેસના 30 નેતાઓએ પાર્ટી અધ્યક્ષ સોનિયા ગાંધીને ચિઠ્ઠી લખી હતી અને એ પછી કાર્ય સમિતિની હંગામેદાર બેઠક થઈ.

આ ફેરબદલ તે ઘટનાના 20 દિવસોની અંદર થયો છે. ચિઠ્ઠી લખનારા નેતાઓએ કાર્ય સમિતિની ચૂંટણી કરાવવાની માગ કરી હતી. પરંતુ સોનિયા ગાંધીએ કાર્ય સમિતિનું જ પુનર્ગઠન કરી દીધું.

સોનિયા ગાંધી, રાહુલ ગાંધી, પ્રિયંકા ગાંધી, મનમોહન સિંહ, અહમદ પટેલ, ગુલામ નબી આઝાદ, આનંદ શર્મા, અંબિકા સોની સહિત કુલ 22 નેતા કાર્ય સમિતિના સભ્ય બનાવાયા છે.

ગુલામ નબી આઝાદને કાર્ય સમિતિના સભ્ય બનાવાયા છે, પરંતુ એમને મહાસચિવના પદ ઉપરથી હઠાવી દેવાયા છે. અંબિકા સોની અને મલ્લિકાર્જુન ખડગેને પણ મહાસચિવની જવાબદારીમાંથી મુક્ત કરી દેવાયાં છે. 

જોકે બંનેને જ કાર્ય સમિતિના સભ્ય બનાવાયાં છે. આનંદ શર્મા પણ કાર્ય...